INFORMACIJA U SKLADU S ČLANKOM 13. i 14. UREDBE O ZAŠTITI OSOBNIH PODATAKA (GDPR)

Mjesto, dana Odredite datum

Od 25. svibnja 2018. u Republici Hrvatskoj izravno se primjenjuje Uredba EU 216/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba). Banka osobne podatke obrađuje sukladno navedenoj Općoj uredbi, zakonito, transparentno i pošteno, pri čemu primjenjuje Pravilnik o zaštiti osobnih podataka, koji propisuje svrhu i ciljeve prikupljanja, obrade i upravljanja osobnim podacima i uspostavlja okvir zaštite osobnih podataka sukladno Općoj uredbi. Navedeni Pravilnik dostupan je na Internet stranicama Banke: www.jtbanka.hr. Pravilnikom su, sukladno Općoj uredbi, detaljno propisana i prava ispitanika vezana uz obradu osobnih podataka.

Nadalje, sukladno člancima 13. i 14. Opće uredbe, J&T banka, Aleja kralja Zvonimira 1, 42000 Varaždin, OIB: 38182927268, kao voditelj obrade prikupljenih podataka (dalje: Voditelj obrade ili Banka) informira Vas o sljedećem:

Kontakt podaci Službenika za zaštitu osobnih podataka: Aleja kralja Zvonimira 1, 42000 Varaždin, tel.: 042 659443, faks: 042 659331, e-mail: zastita.osobnih.podataka@jtbanka.hr.

Vaši podaci koriste se u svrhu pripreme i sklapanja od strane Voditelja obrede ugovora o otvaranju i vođenju poslovnog transakcijskog računa, čija ćete ugovorna strana biti. U slučaju odbijanja pružanja traženih osobnih podataka Voditelju obrade, neće biti udovoljeno uvjetima za sklapanje navedenog Ugovora te isti neće biti sklopljen.

Radi ispunjavanja navedene svrhe, Vaši osobni podaci mogu biti otkriveni sljedećim primateljima:

poslovnim partnerima Banke, kao izvršiteljima obrade, sa kojima je Banka kao voditelj obrade ugovorila poslovni odnos u skladu s Uredbom

članicama grupe Banke te poslovnim partnerima čije proizvode ili usluge se mogu ponuditi Vama kao klijentu na temelju uspostavljenog poslovnog odnosa

Hrvatskoj narodnoj banci, Ministarstvu financija, Ministarstvu unutarnjih poslova, Financijskoj agenciji ili drugom nadležnom tijelu u svrhu slanja izvještaja ili ispunjenja drugih zakonskih obveza kada je zakonom propisana obveza slanja tih podataka, te drugim primateljima prema člancima 156. i 157. Zakona o kreditnim institucijama

Vaši podaci će biti pohranjeni isključivo u vremenskom razdoblju koje će odgovarati ispunjenju gore naznačene svrhe odnosno u skladu s rokovima čuvanja propisanim za čuvanje arhivske građe Voditelja obrade.

Prema odredbama Zakona o kreditnim institucijama Banka je dužna Vaše osobne podatke kao ispitanika čuvati najmanje 11 godina nakon isteka godine u kojoj je poslovni odnos prestao. Također, Banka je dužna čuvati Vaše osobne podatke 10 godina od povremene transakcije u vrijednosti od 105.000,00 kuna i većoj, od povremene transakcije koja predstavlja prijenos novčanih sredstava u vrijednosti većoj od 1.000,00 eura, odnosno o drugim transakcijama, prema odredbama Zakona o sprječavanju pranja novca i financiranja terorizma. U određenim slučajevima Banka može Vaše osobne podatke čuvati ili kraće ili duže od navedenih rokova, a što ovisi o svrsi obrade te svrsi poslovnog odnosa.

Obavještavamo Vas da imate pravo da od Voditelja obrade zatražite pristup osobnim podacima i ispravak ili brisanje osobnih podataka ili ograničavanje obrade koji se odnose na prikupljene podatke ili pravo na ulaganje prigovora na obradu te pravo na prenosivost podataka.

Ukoliko smatrate da Vam je povrijeđeno neko pravo zajamčeno Općom uredbom o zaštiti podataka i/ili Zakonom o provedbi Opće uredbe o zaštiti podataka možete podnijeti zahtjev za utvrđivanje povrede prava Agenciji za zaštitu osobnih podataka. Zahtjev za zaštitu prava Agenciji za zaštitu osobnih podataka možete uputiti elektroničkom poštom na adresu: azop@azop.hr ili osobno odnosno poštom na adresu Martićeva 14, 10000 Zagreb.

------------------------------------------------------------------------------------------------------------------------------------------------

Potpisom ovog dokumenta potvrđujem da me J&T banka d.d. kao Voditelj obrade, na temelju članaka 13. i 14. Opće uredbe informirala o načinu obrade i zaštite mojih osobnih podataka, te sam informiran/a da je Pravilnik o zaštiti osobnih podataka dostupan na Internet stranicama Banke: www.jtbanka.hr

(Ime i prezime ispitanika)	(Potpis ispitanika)